Na temelju članka 160. stavka 2. Statuta Grada Zagreba (Službeni glasnik Grada Zagreba 23/16 i 2/18) i članka 41 g. Odluke o nerazvrstanim cestama (Službeni glasnik Grada Zagreba 18/13, 16/14, 25/15, 2/17 i 7/18) gradonačelnik Grada Zagreba\_\_\_\_\_\_\_\_\_\_2018., donosi

**PRAVILNIK**

**o zakupnini dijela nerazvrstane ceste**

**Članak 1.**

Ovim se pravilnikom određuje iznos zakupnine, broj obroka i rokovi plaćanja zakupnine za zakup dijela nerazvrstane ceste koju Grad Zagreb daje u zakup izravnom pogodbom pravnoj osobi ili fizičkoj osobi obrtniku za potrebe postojećeg objekta u kojemu se obavlja gospodarska djelatnost.

**Članak 2.**

Iznos zakupnine utvrđuje se mjesečno množenjem površine zakupljenog dijela nerazvrstane ceste (m²) i jediničnog iznosa naknade.

Jedinični iznos naknade iz stavka 1. ovoga članka iznosi 25,00 kuna.

**Članak 3.**

Zakupnina se plaća mjesečno do 20. dana u mjesecu za tekući mjesec.

**Članak 4.**

Ovaj pravilnik stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**Gradonačelnik**

**Grada Zagreba**

**Milan Bandić, dipl. politolog**